
Ministru kabineta rīkojums Nr. 332
Rīgā 2023. gada 6. jūnijā (prot. Nr. 30 2. §)
Par Nacionālo bruņoto spēku iesaistīšanu XXVII Vispārējo latviešu dziesmu un XVII deju svētku organizēšanā
· 1. Ņemot vērā Valsts policijas izteikto lūgumu un pamatojoties uz Nacionālo bruņoto spēku likuma 6. panta otro daļu, iesaistīt Nacionālos bruņotos spēkus XXVII Vispārējo latviešu dziesmu un XVII deju svētku organizēšanā.
· 2. Nacionālo bruņoto spēku komandierim nodrošināt Nacionālo bruņoto spēku atbalsta sniegšanu XXVII Vispārējo latviešu dziesmu un XVII deju svētku organizēšanā atbilstoši Nacionālajiem bruņotajiem spēkiem pieejamiem resursiem.

